                                                                                          ДО
                                                                     ОБЩИНСКИ СЪВЕТ

                                                              ГР. КЪРДЖАЛИ

ДОКЛАДНА ЗАПИСКА

От Ерол Мюмюн – Кмет на Община Кърджали
              ОТНОСНО: Приемане на Отчет за изпълнението на Програма за развитието на туризма в Община Кърджали за 2023 г. и приемане на  Програма за развитието на туризма в Община Кърджали за 2024 г.
                   УВАЖАЕМИ ОБЩИНСКИ СЪВЕТНИЦИ,
Съгласно изискванията на Закона за туризма, Общинският съвет приема програма за развитие на туризма на територията на общината в съответствие с Националната стратегия за развитие на туризма за периода 2014-2030 г и съобразно местните туристически ресурси и потребности.

Програмата за развитие на туризма предвижда мероприятия за:

1. изграждане и поддържане на инфраструктурата, обслужваща туризма на територията на общината, включително местните пътища до туристически обекти;

2. изграждане и функциониране на туристически информационни центрове и организация на информационното обслужване на туристите;

3. изграждане и поддържане на туристически обекти, които са общинска собственост или за които правото за ползване и управление е предоставено на общината;

4. организиране на събития и мероприятия с местно и национално значение, които допринасят за развитието на туризма;

5. провеждане на проучвания, анализи и прогнози за развитието на туризма в общината;

6. реклама на туристическия продукт на общината, включително участие на туристически борси и изложения;

7. взаимодействие и членство на общината в туристически сдружения и в съответната организация за управление на туристическия район;

8. подобряване качеството на услугите, предлагани в общинските туристически обекти.

Кметът на общината разработва програмата и отчета за нейното изпълнение и след одобрението им от Консултативния съвет по туризъм ги внася за приемане от Общинския съвет. Финансовото обезпечаване на мероприятията в програмата се осигуряват от средства, събрани от туристическия данък, средства, предоставени за изпълнение на целеви програми и проекти, дарения и помощи, средства по международни програми и споразумения, когато не е предвидено те да постъпят в държавния бюджет.

На свое заседание на 08. 03.2024 г. Консултативният съвет по туризъм разгледа и прие отчета за изпълнение на Програмата за развитие на туризма през 2023 г. и Програмата за развитие на туризма през 2024 г.
  Във връзка с гореизложеното предлагам на Общински съвет – Кърджали след обсъждане да вземе следното
                      Р Е Ш Е Н И Е :

         На основание чл.21, ал.1, т.12 от ЗМСМА, чл. 11, ал.1 и ал.2, чл. 12, т.1 и чл. 13, ал. 6, т.1 от Закона за туризма, Общински съвет –Кърджали реши:
1. Приема Отчет за изпълнението на Програма за развитието на туризма в Община Кърджали за 2023 г. /Приложение 1/ 

2. Приема Програма за развитието на туризма в Община Кърджали за 2024 г. /Приложение 2/
                                                          КМЕТ НА 

                                                                    ОБЩИНА КЪРДЖАЛИ:………………..

                                                   /Ерол Мюмюн/
